งานฟุตบอลประเพณีจุฬาฯ–ธรรมศาสตร์

งานฟุตบอลประเพณีธรรมศาสตร์–จุฬาฯ หรือ งานฟุตบอลประเพณีจุฬาฯ–ธรรมศาสตร์ เป็นการแข่งขันฟุตบอลประเพณีระหว่างจุฬาลงกรณ์มหาวิทยาลัยและมหาวิทยาลัยธรรมศาสตร์ อันเป็นสองสถาบันอุดมศึกษาเก่าแก่ของประเทศไทย จัดขึ้นครั้งแรกเมื่อวันที่ 4 ธันวาคม พ.ศ. 2477 โดยทั้งสองมหาวิทยาลัยจะสลับกันทำหน้าที่เป็นเจ้าภาพในแต่ละปี สถานที่จัดการแข่งขันกำหนดแน่นอน คือ สนามศุภชลาศัย กรีฑาสถานแห่งชาติ ซึ่งใช้เป็นสนามแข่งขันมาตั้งแต่เริ่มต้น กองเชียร์ของมหาวิทยาลัยเจ้าภาพจะนั่งบริเวณอัฒจันทร์ฝั่งทิศเหนือ ส่วนอีกฝ่ายอยู่ฝั่งทิศใต้

กิจกรรมภายในงานแบ่งได้เป็น 2 ส่วนหลัก ได้แก่ การแข่งขันฟุตบอล และกิจกรรมเชื่อมสัมพันธ์ระหว่างนิสิตและนักศึกษาทั้งสองสถาบัน ตัวอย่างเช่น การเดินพาเหรด การเชียร์ การแปรอักษร ขบวนพาเหรดล้อการเมือง และกิจกรรมบำเพ็ญประโยชน์สวัสดิ์ จงกล. “แรกมีในเมืองไทยเกี่ยวกับฟุตบอลประเพณีจุฬาฯ–ธรรมศาสตร์: หอประวัติจุฬาลงกรณ์มหาวิทยาลัย.” เว็บไซต์หอประวัติจุฬาลงกรณ์มหาวิทยาลัย. 18 มีนาคม 2553. http://www.memocent.chula.ac.th/article/ฟุตบอลประเพณีจุฬาฯ-ธรรมศาสตร์/ (เข้าถึงเมื่อ 8 ธันวาคม 2559). รายได้หลังหักค่าใช้จ่ายจากการจัดงานจะนำไปใช้เพื่อสาธารณกุศลทุกปี

จนถึงการแข่งขันครั้งที่ 75 มหาวิทยาลัยธรรมศาสตร์เป็นฝ่ายชนะ 25 ครั้ง จุฬาลงกรณ์มหาวิทยาลัยชนะ 18 ครั้ง และเสมอกัน 32 ครั้ง (ไม่รวมฟุตบอลสานสัมพันธ์จุฬาฯ–ธรรมศาสตร์ พ.ศ. 2567 ซึ่งจัดขึ้นเป็นพิเศษโดยตรงระหว่างนิสิตและนักศึกษาของทั้งสองมหาวิทยาลัย)

 ประวัติ 

งานฟุตบอลประเพณีจุฬาฯ–ธรรมศาสตร์ ได้จัดขึ้นเป็นครั้งแรกใน พ.ศ. 2477 โดยกลุ่มนักเรียนโรงเรียนสวนกุหลาบวิทยาลัย เพื่อสร้างความสามัคคีนิสิตในหมู่นิสิตนักศึกษาทั้งสองมหาวิทยาลัย เนื่องจากมุมมองของนักเรียนในสมัยก่อนว่า ผู้เข้าศึกษาในจุฬาลงกรณ์มหาวิทยาลัยสำเร็จมัธยมศึกษา ส่วนผู้เข้าศึกษาในมหาวิทยาลัยวิชาธรรมศาสตร์และการเมือง (ชื่อในขณะนั้น) ไม่สำเร็จมัธยมศึกษา ทำให้มีการดูถูกกันหรือไม่สนิทสนมกันเหมือนเดิม จึงเป็นแรงบันดาลใจให้นิสิตนักศึกษาทั้งสองมหาวิทยาลัยจัดกิจกรรมสานความสามัคคีและสร้างความปรองดองระหว่างกัน โดยมีแบบอย่างจากการแข่งขันเรือประเพณีระหว่างมหาวิทยาลัยออกซฟอร์ดและมหาวิทยาลัยเคมบริดจ์ในสหราชอาณาจักร และการแข่งขันเบสบอลประเพณีระหว่างมหาวิทยาลัยเคโอและมหาวิทยาลัยวาเซดะในประเทศญี่ปุ่น แต่กลุ่มผู้ริเริ่มถนัดและสนใจกีฬาฟุตบอลมาตั้งแต่เมื่ออยู่โรงเรียนสวนกุหลาบวิทยาลัย จึงตกลงที่จะจัดการแข่งขันฟุตบอลขึ้น

ผู้ริเริ่มฝ่ายจุฬาฯ ประกอบด้วย ประถม ชาญสันต์ เป็นหัวหน้านิสิตคณะอักษรศาสตร์ในขณะนั้น กับทั้งประสงค์ ชัยพรรค และประยุทธ์ สวัสดิ์สิงห์ เวลานั้น หม่อมราชวงศ์สุมนชาติ สวัสดิวัฒน์ นายกสโมสรนิสิตจุฬาลงกรณ์มหาวิทยาลัย ทำเรื่องเสนอผ่านกองกิจการนิสิตซึ่งมีหม่อมราชวงศ์สลับ ลดาวัลย์ เป็นผู้รับผิดชอบ เพื่อขออนุมัติจัดงานจากอธิการบดี ส่วนผู้ริเริ่มฝ่ายธรรมศาสตร์ คือ ต่อศักดิ์ ยมนาค และบุศย์ สิมะเสถียร ได้ทำเรื่องเสนอเดือน บุนนาค เลขาธิการมหาวิทยาลัยวิชาธรรมศาสตร์และการเมือง เพื่อขออนุมัติจากผู้ประศาสน์การ เมื่อได้รับฉันทานุมัติจากมหาวิทยาลัยทั้งสองแล้ว งานก็ได้เริ่มขึ้นโดยมีธรรมศาสตร์เป็นเจ้าภาพ จัดที่ท้องสนามหลวง เมื่อวันที่ 4 ธันวาคม พ.ศ. 2477 และมีการเก็บค่าผ่านประตูคนละ 1 บาท รายได้ทั้งหมดมอบให้แก่สมาคมปราบวัณโรค ซึ่งเป็นโรคที่ร้ายแรงที่สุดในขณะนั้น

ปีต่อมา ย้ายสถานที่จัดการแข่งขันมายังสนามฟุตบอลโรงเรียนสวนกุหลาบวิทยาลัย จน พ.ศ. 2492 จึงย้ายมาที่สนามศุภชลาศัยถึงปัจจุบัน รายได้ที่เหลือจากการหักค่าใช้จ่ายแล้วมอบให้แก่หน่วยงานการกุศลทุกครั้ง จน พ.ศ. 2521 จึงเริ่มนำรายได้ถวายพระบาทสมเด็จพระมหาภูมิพลอดุลยเดชมหาราช บรมนาถบพิตร โดยเสด็จพระราชกุศลตามพระราชอัธยาศัย

การพระราชทานถ้วยรางวัลมีขึ้นครั้งแรกใน พ.ศ. 2492 โดยสมเด็จพระนางเจ้ารำไพพรรณี พระบรมราชินีในพระบาทสมเด็จพระปกเกล้าเจ้าอยู่หัว เสด็จมาเป็นองค์ประธาน จน พ.ศ. 2495 พระบาทสมเด็จพระมหาภูมิพลอดุลยเดชมหาราช บรมนาถบพิตร เสด็จพระราชดำเนินมาเป็นองค์ประธานและพระราชทานถ้วยรางวัลด้วยพระองค์เอง แต่ปัจจุบัน โปรดให้ผู้แทนพระองค์มาแทน


เหตุการณ์ที่ทำให้ต้องยกเลิกการจัดงานฟุตบอลประเพณีมีหลายครั้ง เช่น พ.ศ. 2485 เกิดอุทกภัยครั้งใหญ่ทั่วจังหวัดพระนคร, พ.ศ. 2487–2491 เกิดสงครามแปซิฟิก, พ.ศ. 2494 เกิดกบฏแมนฮัตตัน, พ.ศ. 2516 – 2518 องค์การนักศึกษามหาวิทยาลัยธรรมศาสตร์เห็นว่าการจัดงานฟุตบอลประเพณีใช้งบประมาณมาก เป็นกิจกรรมที่ฟุ่มเฟือย, พ.ศ. 2557 เกิดวิกฤตการณ์การเมือง, พ.ศ. 2560 ยกเลิกกิจกรรมเพื่อเป็นการแสดงความอาลัยในช่วงพระราชพิธีพระบรมศพพระบาทสมเด็จพระมหาภูมิพลอดุลยเดชมหาราช บรมนาถบพิตร และในปี พ.ศ. 2564 – 2567 ยกเลิกกิจกรรมในชื่อนี้ไปอีก 4 ปีติดต่อกัน คือตั้งแต่ พ.ศ. 2564 – 2566 เนื่องจากการระบาดทั่วของโควิด-19 ในประเทศไทย และ พ.ศ. 2567 มีการแข่งขันฟุตบอลสานสัมพันธ์จุฬาฯ–ธรรมศาสตร์ ขึ้นทดแทน

 เอกลักษณ์เด่น 
 ขบวนพาเหรด 
ตามธรรมเนียมก่อนเข้าสู่การแข่งขัน จะมีการเดินพาเหรด ขบวนล้อการเมือง โดยกลุ่มอิสระล้อการเมือง ม.ธรรมศาสตร์ เป็นส่วนหนึ่งในงานฟุตบอลประเพณีธรรมศาสตร์-จุฬาฯ เป็นสิ่งแสดงความคิดความอ่านทางการเมืองของนักศึกษาที่จะต้องโตขึ้นไปอยู่ในสังคมที่ถูกขับเคลื่อนโดยแรงขับทางการเมือง ไม่ว่าจะด้านเศรษฐกิจ สังคมวัฒนธรรม ดังนั้น การทำล้อการเมืองแสดงผ่านหุ่น ผ่านข้อความในป้ายผ้า เป็นบทกลอน จะสะท้อนความคิดเห็นของนักศึกษาหลากหลายคณะในมหาวิทยาลัยจากการเรียนในวิชาต่าง ๆ ออกมาเป็นตัวหุ่น เป็นป้ายผ้า ซึ่งล้อการเมืองมีมาทุกสมัย ไม่ว่าจะเป็นในยุครัฐบาลที่ไม่ได้มาจากการเลือกตั้ง หรือรัฐบาลสมัยประชาธิปไตยครึ่งใบ หรือรัฐบาลที่มาจากเสียงข้างมากกว่าหลายล้านเสียงก็ตาม ตรงนี้ล้อการเมืองก็ยังอยู่มาเรื่อย ๆ ซึ่งเป็นบรรทัดฐานของการล้อที่ไม่ว่าการเมืองจะเป็นอย่างไร ล้อการเมืองจะไม่ขาดช่วงไปจากสังคมไทยพาเหรดล้อการเมือง 'สะท้อนสังคม หรือ ท้าทายอำนาจ' ?.  5 กุมภาพันธ์ 2016. https://www.voicetv.co.th/read/322320 

ในขณะที่ ขบวนสะท้อนสังคม ของจุฬาลงกรณ์มหาวิทยาลัย รับผิดชอบโดยกลุ่มสะท้อนสังคม เป็นการนำปัญหาของสังคมที่เกิดในรอบปี โดยการนำเสนอผ่านงานศิลปะ เช่น ตัวหุ่น และป้ายผ้า ซึ่งการสะท้อนสังคมเป็นหนึ่งในกระบอกเสียงที่สามารถทำได้ในฐานะนิสิต โดยเป็นการแสดงความคิดเห็นที่ไม่มีถูกผิด เพียงแค่ต้องอยู่ในกรอบเท่านั้นพร้อมมากบอลประเพณี! จุฬาฯ เต้นโชว์ ชูคอนเซ็ปต์ตื่นเต้นได้เลือกตั้ง – มธ. งัดเซอร์ไพรส์กลางสนาม. 7 กุมภาพันธ์ 2562. https://www.amarintv.com/news-update/news-16819/335873/

ทั้งขบวนล้อการเมือง และขบวนสะท้อนสังคม มีจุดประสงค์เพื่อเป็นเสมือนกระจกที่สะท้อนถึงปัญหาที่เกิดขึ้นภายในสังคม โดยนำเสนอภายใต้ขอบเขต ซึ่งจะไม่โจมตีไปที่ใครคนใดคนหนึ่ง เพื่อให้นิสิต-นักศึกษา ตลอดจนประชาชนทั่วไป ได้ตระหนักและตื่นตัวต่อปัญหา/สถานการณ์ที่เกิดขึ้น และร่วมกันหาทางแก้ไขเพื่อให้สังคมมีความเป็นอยู่ที่ดียิ่งขึ้น

 จุฬาลงกรณ์มหาวิทยาลัย 

 การอัญเชิญพระเกี้ยว 
การอัญเชิญพระเกี้ยวปรากฏหลักฐานครั้งแรกในหนังสือพิมพ์สยามนิกร (พิเศษ) ฉบับวันจันทร์ที่ 28 ธันวาคม พ.ศ. 2507 โดยมีนิสิตหญิง 1 คน เป็นผู้อัญเชิญ โดยการอัญเชิญพระเกี้ยวเข้ามาสู่สนามการแข่งขันเพื่อเป็นขวัญกำลังใจแก่นักกีฬาและกองเชียร์ โดยจะคัดเลือกผู้ที่มีคุณสมบัติเหมาะสมเป็นนิสิตชาย 1 คน และ นิสิตหญิง 1 คน เพื่อเป็นตัวแทนบรรดานิสิตอัญเชิญพระเกี้ยวเข้าสู่สนามแข่งขัน ถึงแม้ว่านิสิตทุกคนต่างมีฐานะเป็นผู้อัญเชิญพระเกี้ยวหอประวัติจุฬาลงกรณ์มหาวิทยาลัย. “การอัญเชิญพระเกี้ยวในงานฟุตบอลประเพณี: หอประวัติจุฬาลงกรณ์มหาวิทยาลัย.” เว็บไซต์ หอประวัติจุฬาลงกรณ์มหาวิทยาลัย. 7 พฤศจิกายน 2552. http://www.memocent.chula.ac.th/article/อัญเชิญพระเกี้ยว/ (8 ธันวาคม 2559 ที่เข้าถึง). แต่เนื่องจากในทางปฏิบัตินั้นไม่สามารถให้ทุกคนเป็นผู้อัญเชิญพระเกี้ยวได้ จึงต้องคัดเลือกผู้ที่มีคุณสมบัติเหมาะสมเป็นตัวแทนนิสิตเพื่อทำหน้าที่นี้การอัญเชิญพระเกี้ยวในงานฟุตบอลประเพณี จาก หอประวัติ จุฬาลงกรณ์มหาวิทยาลัย

อย่างไรก็ดี เมื่อวันที่ 24 ตุลาคม พ.ศ. 2564 องค์การบริหารสโมสรนิสิตจุฬาลงกรณ์มหาวิทยาลัย (อบจ.) มีมติในการประชุมสามัญ 29:0 เสียง เห็นควรให้มีการยกเลิกกิจกรรมการคัดเลือกผู้อัญเชิญพระเกี้ยวในงานฟุตบอลประเพณีฯ เนื่องจากเห็นว่าเป็นธรรมเนียมที่สะท้อนถึงความไม่เท่าเทียม และพบว่ามีการบังคับนิสิตให้มาแบกเสลี่ยงโดยอ้างว่าจะมีผลต่อคะแนนการคัดเลือกผู้มีสิทธิ์ใช้หอพัก

 ประธานเชียร์จุฬาลงกรณ์มหาวิทยาลัย 
ผู้นำเชียร์แห่งจุฬาลงกรณ์มหาวิทยาลัยหรือฝั่งจุฬาจะเรียกว่า "ประธานเชียร์" นอกจากจะทำหน้าที่นำเชียร์ ควบคุมจังหวะการร้องเพลงเชียร์ของสแตนด์แล้ว ยังทำหน้าที่เป็นตัวแทนของนิสิตจุฬา ในการประชาสัมพันธ์งานฟุตบอลประเพณีฯ และบำเพ็ญประโยชน์แก่สาธารณะอีกด้วย ในระยะแรกนั้นผู้นำเชียร์หรือประธานเชียร์จะเป็นผู้ให้จังหวะปรบมือแก่กองเชียร์ ต่อมามีการเปลี่ยนแปลงท่าทางของผู้นำเชียร์ขึ้นใหม่ โดยเน้นหลักการสำคัญของผู้นำเชียร์แห่งจุฬาฯ นั้น มี 5 ประการ ได้แก่ การให้จังหวะ การควบคุมกองเชียร์ ความสวยงาม ความพร้อมเพรียง และรูปแบบในการนำเสนอ มีการแต่งตัวให้สวยงาม สร้างสีสันให้กับสแตนด์เชียร์ การสรรหาผู้นำเชียร์ฯ จากการเปิดรับสมัครคัดเลือกอย่างเป็นทางการจากนิสิตทั่วไป ไม่จำกัดคณะและชั้นปี ในแต่ละปีนั้นมีจำนวนผู้ผ่านการคัดเลือกแตกต่างกันออกไปตามความเหมาะสมของผู้สมัครในปีนั้น ๆ โดยทั่วไปแล้วมักมีจำนวนเฉลี่ยรุ่นละ 11-13 คน

 จุฬาฯ คทากร 
จุฬาฯคทากรมีหน้าที่หลักคือ การเดินนำขบวนพาเหรดของจุฬาลงกรณ์มหาวิทยาลัย นอกจากนั้นยังมีหน้าที่แสดงควงคทาประกอบเพลงประจำมหาวิทยาลัยอีกด้วย

 มหาวิทยาลัยธรรมศาสตร์ 
 ทูตกิจกรรมบำเพ็ญประโยชน์ 
ในอดีตผู้ที่ทำหน้าที่เป็นผู้นำในขบวนอัญเชิญธรรมจักร ถ้วยพระราชทาน ป้ายนามมหาวิทยาลัยวิชาธรรมศาสตร์และการเมือง และดรัมเมเยอร์ ได้มาจากการคัดเลือกเช่นเดียวกับการอัญเชิญพระเกี้ยวของจุฬาลงกรณ์มหาวิทยาลัย จนกระทั่งหลังเหตุการณ์ 14 ตุลาใน พ.ศ. 2516 ประเพณีการคัดเลือกก็ได้งดไป เนื่องจากถูกมองว่าเป็นความฟุ่มเฟือยและเกิดเป็นที่มาของคำขวัญว่า "ธรรมจักรเป็นของชาวธรรมศาสตร์ทุกคน ทุกคนจึงมีสิทธิในการอัญเชิญได้" จึงคงไว้เพียงขบวนอัญเชิญธรรมจักรและรับสมัครทุกคนที่สนใจร่วมแบกเสลี่ยงอัญเชิญโดยไม่มีผู้แทน จนกระทั่ง พ.ศ. 2544 สมาคมธรรมศาสตร์ในพระบรมราชูปถัมภ์ ได้ฟื้นฟูผู้นำในขบวนอัญเชิญธรรมจักรและดรัมเมเยอร์และทำหน้าที่ในการบำเพ็ญประโยชน์ ตลอดจนการรณรงค์และส่งเสริมให้นักศึกษาร่วมทำกิจกรรมเพื่อสังคมกันมากขึ้นกลับมา ในชื่อว่า "ทูตกิจกรรมบำเพ็ญประโยชน์แห่งมหาวิทยาลัยธรรมศาสตร์" โดยเริ่มตั้งแต่ 2545 เป็นต้นมา หน้าที่ของทูตกิจกรรมบำเพ็ญประโยชน์คือเป็นตัวแทนนักศึกษาในการนำขบวนพาเหรดทั้งหมดของมหาวิทยาลัยธรรมศาสตร์เข้าสู่สนาม โดยเป็นผู้อัญเชิญป้ายนามมหาวิทยาลัย ถ้วยพระราชทาน อัญเชิญพานพุ่มนำขบวนอัญเชิญธรรมจักรและดรัมเมเยอร์ รวมถึงการบำเพ็ญประโยชน์ทั้งภายในและภายนอกมหาวิทยาลัย การคัดเลือกทูตกิจกรรมบำเพ็ญประโยชน์แห่งมหาวิทยาลัยธรรมศาสตร์จะพิจารณาถึงทั้งลักษณะ บุคลิก ความรู้ความสามารถ ทั้งในด้านการเรียน และในความรู้เกี่ยวกับมหาวิทยาลัยธรรมศาสตร์ การมีจิตอาสา มีคุณธรรมและพร้อมที่จะช่วยเหลือแก่สังคม

 แม่ทัพเชียร์มหาวิทยาลัยธรรมศาสตร์ 
ผู้นำเชียร์แห่งมหาวิทยาลัยธรรมศาสตร์หรือฝั่งธรรมศาสตร์จะเรียกว่า "แม่ทัพเชียร์" เป็นตัวแทนนักศึกษาของมหาวิทยาลัยสำหรับทำหน้านำกองเชียร์ร้องเพลงส่งเสียงเชียร์ ประกอบรหัส สัญญาณ การเคลื่อนไหวร่างกาย หรืออุปกรณ์ เพื่อความพร้อมเพรียง ความสวยงาม และความสนุกสนานของการเชียร์และแปรอักษร โดยทางมหาวิทยาลัยธรรมศาสตร์มีแนวคิดและต้นแบบแรงบันดาลใจจาก ผู้ควบคุมวงดนตรีหรือวาทยากร ที่ทำหน้าที่นำการเล่นดนตรีวงใหญ่หรือการร้องประสานเสียง ผู้นำเชียร์นั้นนอกจากจะมีท่วงท่าสง่างาม ยังมีรหัสสัญญาณมือที่สื่อความหมายสามารถประยุกต์ใช้กับการร้องเพลงเป็นหมู่คณะของกองเชียร์

 เพลงประจำการแข่งขัน 
 เพลงพระราชนิพนธ์ของทั้งสองมหาวิทยาลัย
 เพลงของมหาวิทยาลัยธรรมศาสตร์ คือ เพลงพระราชนิพนธ์ยูงทอง
 เพลงของจุฬาลงกรณ์มหาวิทยาลัย คือ เพลงพระราชนิพนธ์มหาจุฬาลงกรณ์
 เพลงจามจุรีประดับโดมในดวงใจ เป็นการนำเพลงของทั้งสองมหาวิทยาลัยมาร่วมกันคือเพลงจามจุรีประดับใจ และเพลงโดมในดวงใจ
 เพลงชั่วดินฟ้า เป็นเพลงของจุฬา และธรรมศาสตร์บอกถึงความรักความสามัคคีของทั้งสองสถาบันนี้
 เพลงธรรมศาสตร์-จุฬา สามัคคี แต่งโดยจิตร ภูมิศักดิ์
 เพลงธรรมศาสตร์-จุฬา ภาราดรณ์ ไม่ปรากฏผู้แต่ง

 ผลการแข่งขัน 
ผลการแข่งขันจนนับจาก พ.ศ. 2477 ถึง พ.ศ. 2568 มหาวิทยาลัยธรรมศาสตร์ ชนะ 25 ครั้ง จุฬาลงกรณ์มหาวิทยาลัย ชนะ 18 ครั้ง และเสมอกัน 32 ครั้ง ดังนี้ชมพู-เหลืองแสด, ฟุตบอลประเพณีธรรมศาสตร์-จุฬาฯ ศึกแห่งตำนาน ศักดิ์ศรี และมิตรภาพ, สยามกีฬา, ปีที่ 28, ฉบับที่ 10184, 20 มกราคม 2556, หน้า 19
หมายเหตุ
 จุฬาฯ ชนะ  ธรรมศาสตร์ชนะ  เสมอ

ครั้งที่วันที่เจ้าภาพชนะเลิศผลการแข่งขัน 1 4 ธันวาคม พ.ศ. 2477 x20px ธรรมศาสตร์  เสมอ  1–1 2 พ.ศ. 2478  x20px จุฬาลงกรณ์ เสมอ 3–3 3 พ.ศ. 2479 x20px ธรรมศาสตร์ธรรมศาสตร์ 4–1 4 พ.ศ. 2480 x20px จุฬาลงกรณ์ธรรมศาสตร์ 1–2 5 พ.ศ. 2481 x20px ธรรมศาสตร์ธรรมศาสตร์ 2–1 6 พ.ศ. 2482 x20px จุฬาลงกรณ์เสมอ0–0 7พ.ศ. 2483 x20px ธรรมศาสตร์เสมอ2–2 8พ.ศ. 2484 x20px จุฬาลงกรณ์จุฬาฯ2–0 9พ.ศ. 2486 x20px ธรรมศาสตร์จุฬาฯ1–31030 ธันวาคม พ.ศ. 2492 x20px จุฬาลงกรณ์ธรรมศาสตร์3–2 1130 ธันวาคม พ.ศ. 2493 x20px ธรรมศาสตร์จุฬาฯ3–5 1227 ธันวาคม พ.ศ. 2495 x20px จุฬาลงกรณ์เสมอ0–0 1319 ธันวาคม พ.ศ. 2496 x20px ธรรมศาสตร์ธรรมศาสตร์3–1 1425 ธันวาคม พ.ศ. 2497 x20px จุฬาลงกรณ์จุฬาฯ1–01524 ธันวาคม พ.ศ. 2498 x20px ธรรมศาสตร์เสมอ2–21625 ธันวาคม พ.ศ. 2499 x20px จุฬาลงกรณ์เสมอ0–01721 ธันวาคม พ.ศ. 2500 x20px ธรรมศาสตร์ธรรมศาสตร์3–1 1820 ธันวาคม พ.ศ. 2501 x20px จุฬาลงกรณ์จุฬาฯ3–2 1926 ธันวาคม พ.ศ. 2502 x20px ธรรมศาสตร์ธรรมศาสตร์2–1 2027 ธันวาคม พ.ศ. 2503 x20px จุฬาลงกรณ์เสมอ1–1 2123 ธันวาคม พ.ศ. 2504 x20px ธรรมศาสตร์เสมอ1–1 2222 ธันวาคม พ.ศ. 2505 x20px จุฬาลงกรณ์เสมอ0–0 238 มกราคม พ.ศ. 2506 x20px ธรรมศาสตร์ ธรรมศาสตร์3–1 2426 ธันวาคม พ.ศ. 2507 x20px จุฬาลงกรณ์ธรรมศาสตร์0–3 2525 ธันวาคม พ.ศ. 2508 x20px ธรรมศาสตร์ธรรมศาสตร์2–12624 ธันวาคม พ.ศ. 2509 x20px จุฬาลงกรณ์ธรรมศาสตร์0–2 2730 ธันวาคม พ.ศ. 2510 x20px ธรรมศาสตร์เสมอ1–1 2821 ธันวาคม พ.ศ. 2511 x20px จุฬาลงกรณ์จุฬาฯ2–0 2927 ธันวาคม พ.ศ. 2512 x20px ธรรมศาสตร์ธรรมศาสตร์1–0 3030 มกราคม พ.ศ. 2514 x20px จุฬาลงกรณ์เสมอ0–0 3129 มกราคม พ.ศ. 2515 x20px ธรรมศาสตร์ธรรมศาสตร์4–0 3223 ธันวาคม พ.ศ. 2515 x20px จุฬาลงกรณ์ธรรมศาสตร์1–2 3331 มกราคม พ.ศ. 2519 x20px ธรรมศาสตร์ธรรมศาสตร์2–0 3421 มกราคม พ.ศ. 2521 x20px จุฬาลงกรณ์ธรรมศาสตร์0–1 3520 ธันวาคม พ.ศ. 2522 x20px ธรรมศาสตร์จุฬาฯ0–2 3620 มกราคม พ.ศ. 2523 x20px จุฬาลงกรณ์เสมอ0–0 3731 มกราคม พ.ศ. 2524 x20px ธรรมศาสตร์เสมอ1–13827 มกราคม พ.ศ. 2525 x20px จุฬาลงกรณ์เสมอ2–2 3929 มกราคม พ.ศ. 2526 x20px ธรรมศาสตร์เสมอ1–1 4021 มกราคม พ.ศ. 2527 x20px จุฬาลงกรณ์ธรรมศาสตร์0–1 4127 มกราคม พ.ศ. 2528 x20px ธรรมศาสตร์เสมอ1–1 4226 มกราคม พ.ศ. 2529 x20px จุฬาลงกรณ์เสมอ1–1 4325 มกราคม พ.ศ. 2530 x20px ธรรมศาสตร์ธรรมศาสตร์1–0 4430 มกราคม พ.ศ. 2531 x20px จุฬาลงกรณ์จุฬาฯ 2–1 4521 มกราคม พ.ศ. 2532 x20px ธรรมศาสตร์จุฬาฯ 0–2 4620 มกราคม พ.ศ. 2533 x20px จุฬาลงกรณ์เสมอ1–14719 มกราคม พ.ศ. 2534 x20px ธรรมศาสตร์เสมอ0–0 4818 มกราคม พ.ศ. 2535 x20px จุฬาลงกรณ์เสมอ1–1 4923 มกราคม พ.ศ. 2536 x20px ธรรมศาสตร์ธรรมศาสตร์2–1 5022 มกราคม พ.ศ. 2537 x20px จุฬาลงกรณ์เสมอ2–2 5121 มกราคม พ.ศ. 2538 x20px ธรรมศาสตร์จุฬาฯ 1–2 5220 มกราคม พ.ศ. 2539 x20px จุฬาลงกรณ์ธรรมศาสตร์0–1 5318 มกราคม พ.ศ. 2540 x20px ธรรมศาสตร์เสมอ1–1 547 กุมภาพันธ์ พ.ศ. 2541 x20px จุฬาลงกรณ์เสมอ0–0 5523 มกราคม พ.ศ. 2542 x20px ธรรมศาสตร์จุฬาฯ 1–2 5615 มกราคม พ.ศ. 2543 x20px จุฬาลงกรณ์เสมอ0–0 5720 มกราคม พ.ศ. 2544 x20px ธรรมศาสตร์จุฬาฯ 0–2 5819 มกราคม พ.ศ. 2545 x20px จุฬาลงกรณ์เสมอ2–2 5925 มกราคม พ.ศ. 2546 x20px ธรรมศาสตร์เสมอ0–0 6024 มกราคม พ.ศ. 2547 x20px จุฬาลงกรณ์เสมอ0–06122 มกราคม พ.ศ. 2548 x20px ธรรมศาสตร์ธรรมศาสตร์ 1–0 6221 มกราคม พ.ศ. 2549 x20px จุฬาลงกรณ์จุฬาฯ 2–06320 มกราคม พ.ศ. 2550 x20px ธรรมศาสตร์เสมอ1–16417 พฤษภาคม พ.ศ. 2551  x20px จุฬาลงกรณ์เสมอ 0–06531 มกราคม พ.ศ. 2552  x20px ธรรมศาสตร์ธรรมศาสตร์2–06616 มกราคม พ.ศ. 2553  x20px จุฬาลงกรณ์ เสมอ 0–0675 กุมภาพันธ์ พ.ศ. 2554  x20px ธรรมศาสตร์ จุฬาฯ   1–36825 กุมภาพันธ์ พ.ศ. 2555  x20px จุฬาลงกรณ์ จุฬาฯ   1–0692 กุมภาพันธ์ พ.ศ. 2556  x20px ธรรมศาสตร์ จุฬาฯ   0–1707 กุมภาพันธ์ พ.ศ. 2558  x20px จุฬาลงกรณ์ธรรมศาสตร์  0–27113 กุมภาพันธ์ พ.ศ. 2559  x20px ธรรมศาสตร์ ธรรมศาสตร์   5–1 72  3 กุมภาพันธ์ พ.ศ. 2561  x20px จุฬาลงกรณ์ เสมอ  1–173  9 กุมภาพันธ์ พ.ศ. 2562  x20px ธรรมศาสตร์ จุฬาฯ  1–274  8 กุมภาพันธ์ พ.ศ. 2563  x20px จุฬาลงกรณ์ จุฬาฯ  2–175  15 กุมภาพันธ์ พ.ศ. 2568  x20px ธรรมศาสตร์  ธรรมศาสตร์  2–1

หมายเหตุ :  พ.ศ. 2567 ใช้ชื่อการแข่งขันว่า ฟุตบอลสานสัมพันธ์จุฬาฯ–ธรรมศาสตร์ พ.ศ. 2567 (CU-TU Unity Football Match 2024) จัดโดยองค์การบริหารสโมสรนิสิตจุฬาลงกรณ์มหาวิทยาลัยร่วมกับองค์การนักศึกษามหาวิทยาลัยธรรมศาสตร์ เนื่องจากติดขัดเรื่องวันจัดงานฟุตบอลประเพณีธรรมศาสตร์-จุฬาฯ ครั้งที่ 75 ที่สมาคมธรรมศาสตร์ ในพระบรมราชูปถัมภ์ ที่จะเป็นเจ้าภาพ ไม่สามารถตกลงกับสมาคมนิสิตเก่าจุฬาลงกรณ์มหาวิทยาลัย ในพระบรมราชูปถัมภ์ ได้ลงตัว

 การถ่ายทอดสด 
ในทุก ๆ ปี บรรยากาศภายในงานจะถ่ายทอดสดผ่านทางโทรทัศน์รวมการเฉพาะกิจแห่งประเทศไทย และสถานีวิทยุโทรทัศน์แห่งประเทศไทย ตามลำดับ จนมาในครั้งที่ 70 มีการถ่ายทอดสดผ่านทางช่องไบรต์ทีวีร่วมอยู่ด้วย 

ครั้งที่ 72 และ 74 ที่ถ่ายทอดสดเฉพาะช่องไทยรัฐทีวีในระบบความคมชัดสูงwww.thairath.co.th. (2018). จุฬาฯ-มธ. พร้อมลุยบอลประเพณี ไทยรัฐทีวี ถ่ายสด 3 ก.พ.. [online] Available at: https://www.thairath.co.th/content/1174057 [Accessed 2 Feb. 2018]. (เฉพาะครั้งที่ 74 ได้เปิดอีกหนึ่งช่องทางในการรับชมการถ่ายทอดสดผ่านเว็บไซต์และแอปพลิเคชั่น AIS PLAY)

ครั้งที่ 75 ถ่ายทอดสดผ่านช่อง 9 เอ็มคอตเอชดี
 เชิงอรรถ 

 อ้างอิง 

 ดูเพิ่ม 
 รักบี้ประเพณีจุฬาฯ-ธรรมศาสตร์
 จตุรมิตรสามัคคี การแข่งขันฟุตบอลประเพณีระดับมัธยมศึกษาระหว่างโรงเรียนชายล้วนเก่าแก่ 4 สถาบันของประเทศไทย
 กีฬา 5 พระเกี้ยว การแข่งขันฟุตบอลของโรงเรียนที่ใช้สัญลักษณ์พระเกี้ยว
 ฟุตบอลประเพณีสิงห์แดง-สิงห์ดำ


หมวดหมู่:จุฬาลงกรณ์มหาวิทยาลัย
หมวดหมู่:มหาวิทยาลัยธรรมศาสตร์
หมวดหมู่:การแข่งขันฟุตบอลในประเทศไทย
หมวดหมู่:กิจกรรมมหาวิทยาลัย
หมวดหมู่:กีฬานักเรียนในประเทศไทย
หมวดหมู่:การแข่งขันกีฬาในกรุงเทพมหานคร